آنتیستنس

آنتیستنس (یونانی جه: Ἀντισθένης - انگلیسی جه: Antisthenes) اتا یونانی فیلسوف بی‌یه که سقراط ِشاگردون جه هسته. وه پیش از سقراط، گورجیاس پلی دیّه و ونجه خطابه ِفن ره یاد گیته. وه سقراطِ گپ ره اخلاق خَوِری قبول هاکرده و ونه فلسفه ره گسترش هادا و جایی پیش بورده که دوره‌های بعد، وه ره کلبیون‌ِ فلسفه‌یِ مؤسس بنومِستنه.

 زندگی‌نومه 
آنتیستنس حدود ۴۴۵ پیش از میلاد دنیا بموئه. ونه پییر آتنی بی‌یه ولی ونه مار تراسیاییSuda, Antisthenes.; . یا فریجی بی‌یه و همینسه وه ره کتره-کنایه زونه و گاتنه آتنِ شهروند نی‌یه.  آنتیستنس جوونی دله، بورده جنگ و تاناگرا جنگ (426 پ‌م) دله دیّه. وه گورجیاس پلی درس خوندسته که سقراط جه آشنا بیّه و بورده ونه ور. وه انده سقراط ره دوست داشته که هر روز 9 کیلومتر راه ره تیساپه‌لینگ شی‌یه آتن و اِمو و شه رفخون ره هم وَرده که سقراط گپ ره بشنوئن. وه آخرسری، سقراطِ دادگاه دله هم دیّه و ونه بمردن ره دی‌یه.Plato, Phaedo, 59b. وه این اتفاق ره هیچ‌گدر یاد نکرده و خله تلاش داشته که شه استادِ انتقام ره بَیره. وه زمونی که لئوکترا جنگ (371 پ‌م) بی‌یه، زنده بی‌یهPlutarch, Lycurgus, 30.  ولی اتی گزارش هم دره که گنه وه هفتاد سالگی بمرده.Eudocia, Violarium, 96 وه وسته تا سال 366 پ‌م زنده بی‌بوئه,Diodorus Siculus, xv. 76.4 اینتی ونه سن تا هشتاد سالگی جه هم رسنه. اینتی که حیساب‌کیتاب کننه، حدود سال 365 پ‌م آتن دله بمرده. وه همیشک سینوسارگس دله سخنرانی کرده، اونجه اتا ورزشی‌زمین بی‌یه که آتنی‌هایی که وشون مار خارجی بی‌یه، پاتوق کردنه و هرکول ِزیارتگاه وَر قرار داشته. آنتیستنس خله سقراطِ فضیلتِ نظریه جه خِش داشته. وه شه مکتب ره بساته که سینوسارگس دله بی‌یه و فقیر آدمون ونه دور ره گیتنه و ونه گپ ره گوش کردنه. وه اتا شنل واری لباس پوشی‌یه و عصا و  پول‌کیف شه همراه وَرده و اینتی لباس دکردن، ونه په‌روون دله هم باب بیّه.

دیوژن لائرتیوس گنه که وه 10 جلد کتاب داشته ولی اسا ونجه فقط اتا کتاب بموندسته. وه خله «دیالوگ» شیوه ره خِش داشته و شه مخالفون ره شدید نقد کرده. آلکیبیادس ره شه دومین کتاب، کوروش، دله نقد هاکرده. گورجیاس رهآرچلائوس کتاب دله بکتنی‌یه و  افلاطون جه ساتو کتاب دله ایراد گیرنه.Athenaeus, v. 220c-e ونه بنویشته خله خالص و دقیق بی‌یه و تئوپومپوس گنه که افلاطون خله نظرات ره ونجه بدزدی‌یه و شه اسم هاکرده.Athenaeus, xi. 508c-d سیسرو هم خله ونجه تعریف کنده و گانه آنتیستنس «عالمون جه باهوش‌ته بی‌یه»."Κῦρος δ᾽, ε᾽ mihi sic placuit ut cetera Antisthenis, hominis acuti magis quam eruditi". Cicero, Epistulae ad Atticum, Book XII, Letter 38, section 2. In English translation: "Books four (δ᾽) and five (ε᾽) of Cyrus I found as pleasing as the others composed by Antisthenes, he is a man who is sharp rather than learned". 

آنتیستنسِ لقب ره سگ گتنه (, Diog. Laert. 6.13)  —  فلسفه‌ای که وه بساته هم بعداً «کلبیون» یعنن سک جماعتِ فلسفه نوم بیته.

مکتب
تازه دوران، آنتیستنس ره کلبیون (Cynics) مکتبِ مؤسس لقب هدانه؛ ولی هیچ مدرکی ندارمی که سِراق هاده وه این مکتب ره برسمیت اشناسی‌یه. ارسطو شه کتاب دله خله جاها ونه نوم یا ونه شاگردونِ اسم ره یارنه ولی هیچ کاجه «کلبیون» خَوِری اسمی نی‌یارده.Aristotle, Metaphysics, 1024b26; Rhetoric, 1407a9; Topics, 104b21; Politics, 1284a15 Aristotle, Metaphysics, 1043b24 Long 1996, page 32
کتابونی که دوره‌های بعدی شنه، اتا آسنی (=داستان) تعریف کننه که آنتیستنس و دیوژن کلبی ِملاقات ره سِراق دِنه.; Dio Chrysostom, Orations, viii. 1–4; Aelian, x. 16; Stobaeus, Florilegium, 13.19  ولی اینتا آسنی شاید جعلی بوئهLong 1996, page 45  و رواقیون وه ره بساتنه که شه فلسفه ره بتتر سِراق هادن و این‌طرزی خاستنه زنونِ اساتیدِ سلسله ره تا سقراط برسنن.Dudley 1937, pages 2-4 Navia, Diogenes the Cynic, page 100 اتی تاریخ‌دون هم درنه که این آسنی ره واقعی دونّه.Navia, Diogenes the Cynic, pages 34, 112-3 

آستنیس شه زندگی ره سخت گیته و گوشه‌نشینی و درویشی جه دیّه،Xenophon, Symposium, iv. 34–44. روشی که وه زندگی وسّه پیش هایته، بعداً کلبیونِ الگو و شابلون بیّه و اینتا مکتب دله ونجه خِشی یاد کردنه. اتا جمله دره که گنه «آنتیستنس اتا شهرِ په ره بیته که بعداً کلبیون وه ره بساتنه».

 منابع 

رج:سقراطی فیلسوفون
رج:کلبیون فلسفه